Diari Oficial de la Generalitat Valenciana


Sumari del DOGV 3005, del 03-06-1997 (1997/7389)

RESOLUCIÓ del 2 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Tolerància i Solidaritat.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3005

Data del DOGV
:   03-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7389


Data del document
:   02-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ del 2 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Tolerància i Solidaritat.
  
Vist l'expedient pel qual se sol·licita inscriure, en el Registre de Fundacions de la Comunitat Valenciana, la denominada Fundació Tolerància i Solidaritat, incoat en data 3 de gener de 1997, amb el número de registre 296, per la Sra. Isabel Borrell García, en representació de la Fundació, en base als següents
  
  
  
Fets
  
  
  
Primer
  
Que, segons l'escriptura de data 5 de desembre de 1996, i amb número de protocol 4372, atorgada davant el Sr. Joaquín Borrell García, notari de l'Il·lustre Col·legi de València, van comparèixer el Sr. Juan Romero González, el Sr. Manuel Pascual Ortells Ramos, el Sr. Antonio Escudero Gutiérrez, la Sra. María del Carmen Alborch Bataller, el Sr. José Félix Escudero Pitarch, el Sr. Ernesto María Hernández Barquero, el Sr. Aurelio Martínez Estévez, el Sr. Ricard Vicent Pérez Casado, el Sr. Manuel Sanchis-Guarner Cabanilles, la Sra. Teresa Moltó Arbat i la Sra. María Isabel Santos Alonso, els quals intervingueren per si, i a més a més, la Sra. María Isabel Santos Alonso en nom i representació del Sr. Juan Carlos Collado Curiel i del Sr. Vicent Raga Pujol, i manifestaren en aquest acte la voluntat de constituir la denominada Fundació Tolerància i Solidaritat.
  
  
Segon
  
Que en la citada escriptura de constitució de la Fundació Tolerància i Solidaritat, van ser detectats pel Protectorat de Fundacions certs errors, que han sigut esmenats per la Sra. María Isabel Santos Alonso, per si i en representació dels anteriors compareixents i representats, mitjançant nova escriptura pública autoritzada pel mateix notari, de data 7 de febrer, de 1997, i número 557 de protocol.
  
  
Tercer
  
Segons l'article 5 dels Estatuts, l'objecte de la Fundació és la realització de distintes activitats dins del següent marc de referència:
  
- L'aprofundiment de la democràcia, la reflexió entorn a la llibertat personal i la recerca de noves fórmules per a assegurar la disponibilitat de les opcions més diverses de desenvolupament personal.
  
- L'estudi de la necessitat que tenen les institucions democràtiques d'actualitzar i afrontar reptes desconeguts fins ara.
  
  
- Reflexionar respecte del manteniment de la idea de solidaritat com a senyal definitori dels moviments socials.
  
- Aprofundir i reflexionar al voltant de la idea de solidaritat, en relació amb la competitividad i la prosperitat.
  
Són beneficiaris potencials de la Fundació el conjunt de la societat civil i les persones naturals i jurídiques que mostren interès a rebre informació i a conèixer les activitats que aquesta realitze.
  
  
Igualment podran ser beneficiàries les entitats públiques i privades que sol·liciten els serveis de la Fundació, respecte de les activitats que organitze, subvencione o promoga aquesta, com també dels documents que elabore o publique.
  
La Fundació atorgarà els seus beneficis, d'acord amb els criteris d'imparcialitat i no discriminació, a les persones o entitats expressades anteriorment. Amb aquesta finalitat elaborarà les bases, normes o regles per les quals es regirà la selecció dels beneficiaris.
  
  
Quart
  
La dotació inicial de la Fundació, segons consta a l'escriptura de constitució, de data 5 de desembre de 1996, és d'un milió tres-centes mil pessetes (1.300.000 PTA) aportat pels 13 fundadors per parts iguals. Tot això acreditat mitjançant la certificació de Bancaixa incorporada a l'expedient. Amb data 20 de març de 1997, i mitjançant una altra certificació de la citada entitat financera, s'acredita suficientment el depòsit a nom de la Fundació d'una dotació total d'un milió cinc-centes mil pessetes (1.500.000 PTA).
  
  
  
Cinquè
  
D'acord amb allò que s'ha previst en els atorgaments II i III de l'acta fundacional i el títol tercer dels Estatuts, el Patronat és l'òrgan de govern de la Fundació. Es trobarà compost per un nombre entre 100 a 150 integrants, que exerciran el seu càrrec per temps indefinit, excepte renuncia al càrrec.
  
El primer Patronat estarà format pels membres que es designen pels fundadors, el nombre dels quals podrà ser inferior al mínim indicat en l'anterior paràgraf. Els fundadors, en el termini de deu anys, designaran la resta de membres fins aconseguir, si més no, l'esmentat mínim estatutari.
  
Els patrons fundadors exerciran el seu mandat vitalíciament.
  
El Patronat inicial queda format per les persones següents:
  
  
President: Sr. Joan Romero González
  
Vicepresident: Sra. Isabel Santos Alonso
  
Secretari: Sr. Manuel Pascual Ortells Ramos
  
Tresorer: Sr. Antonio Escudero Gutiérrez
  
Patrons vocals: Sra. Carmen Alborch Bataller, Sra. Teresa Moltó Arbat, Sr. Juan Carlos Collado Curiel, Sr. José Félix Escudero Pitarch, Sr. Ernesto Hernández Barquero, Sr. Aurelio Martínez Estévez, Sr. Ricard Pérez Casado, Sr. Manuel Sanchis-Guarner i Sr. Vicent Raga Pujol.
  
La resta de l'articulat estatutari regula totes les qüestions previstes legalment en matèria de fundacions.
  
  
Fonaments jurídics
  
  
Primer
  
La Constitució recull, al títol I, capítol II, secció II, article 34, el dret de fundació per a finalitats d'interès general.
  
  
Segon
  
L'article 1 de la Llei 30/94, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de finalitats d'interès general, circumstàncies que concorren en aquest cas.
  
  
Tercer
  
Examinades les finalitats de la Fundació, com també la dotació, i les aportacions efectivament realitzades, aquestes es consideren d'interès general i inicialment suficients per a la inscripció, de conformitat amb allò establert en l'article 11.b) del Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
  
Quart
  
La carta fundacional i els Estatuts continguts en l'escriptura pública de 5 de desembre de 1996, esmenada per l'escriptura pública de 7 de febrer de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el finalitat que persegueix segons l'article 5 dels seus Estatuts.
  
  
Cinquè
  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels Decrets 4/1997 i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament; tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana, i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en què es refereix a l'estructura administrativa a nivell de servei.
  
Vistos la Constitució, la Llei 30/1994, de 24 de novembre; el Reial Decret 316/1996, de 23 de febrer, pel que s'aprova el Reglament de Fundacions de Competència Estatal; el Decret 60/1995, de 18 d'abril, del Govern Valencià; l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat únics de la Comunitat Valenciana; i la normativa restant de pertinent aplicació, resolc:
  
  
Primer
  
Inscriure com a fundació la denominada Fundació Tolerància i Solidaritat en el Registre de Fundacions de la Comunitat Valenciana, amb el número 266 (V) i classificar-la com a cultural. El seu domicili radicarà a València, carrer Poeta Quintana, núm. 1 -esc. B-2ª.
  
Segon
  
Aprovar els Estatuts pels quals ha de regir-se la Fundació, elevats a escriptura pública davant el notari de València, Sr. Joaquín Borrell García, en data 5 de desembre de 1996 i número 4.372 de protocol, esmenats per l'escriptura pública de data 7 de febrer de 1997 i número 557 de protocol, autoritzada pel mateix notari.
  
  
  
Tercer
  
Aprovar el nomenament del primer Patronat, segons figura en l'antecedent cinquè de la presente resolució.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar-se recurs ordinari davant aquest mateix òrgan o el conseller de Presidència, en el termini d'un mes, comptador des de la data de la seua notificació, de conformitat amb allò que disposa el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
València, 2 d'abril de 1997.- El director general d'Interior: José López Garrido.